РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/229-18

2. октобар 2018. године

Б е о г р а д

З А П И С Н И К

82. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 2. ОКТОБРА 2018. ГОДИНЕ

Седница је почела у 15,00 часова.

Седницом је председавао Ђорђе Комленски, председник Одбора.

Седници су присуствовали чланови Одбора: Александра Мајкић, Весна Марковић, Неђо Јовановић, Крсто Јањушевић, Србислав Филиповић, Јелена Жарић Ковачевић, Петар Петровић, Елвира Ковач, заменик члана и Милена Ћорилић, заменик члана.

Седници нису присуствовали чланови Одбора: Бојан Торбица, Гордана Чомић, Дејан Шулкић, Саша Радуловић, Бајро Гегић, Вјерица Радета и Весна Николић Вукајловић.

Седници су присуствовали представници: из Министарства финансија: Дарко Комненић, вршилац дужности помоћника министра - Сектор за буџет.

Д н е в н и р е д:

1. Разматрање Предлога одлуке о давању сагласности на Одлуку о изменама Финансијског плана Републичког фонда за здравствено осигурање за 2018. годину, који је поднела Влада

Одбор је већином гласова усвојио дневни ред (са девет гласова за и један није гласао).

Прва тачка дневног реда: Разматрање Предлога одлуке о давању сагласности на Одлуку о изменама Финансијског плана Републичког фонда за здравствено осигурање за 2018. годину, који је поднела Влада

Одбор је размотрио Разматрање Предлога одлуке о давању сагласности на Одлуку о изменама Финансијског плана Републичког фонда за здравствено осигурање за 2018. годину, који је поднела Влада и сматра да је Предлог одлуке у складу са Уставом и правним системом Републике Србије.

Одбор је одлуку донео једногласно (са десет гласова за).

За известиоца Одбора на седници Народне скупштине одређен је председник Одбора.

Седница је завршена у 15,03 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски